от домакинството“ означава лицето, от което се получава информацията за домакинството;
 18)
 „формиране на ротационен панел“ означава подбор на извадка въз основа на фиксиран брой подизвадки, всяка от които е представителна за целевата съвкупност в момента на подбора. Всяка година една подизвадка се изключва на ротационен принцип и се замества с нова;
 19)
 „вълна“ означава година, в която дадена подизвадка участва в изследването;
 20)
 „панел“ означава подизвадка, наблюдавана в продължение на повече от една година.
 Член 3
 Статистически понятия и описание на променливите
 1. Държавите членки използват статистическите понятия, предвидени в приложение I.
 2. Техническите характеристики на променливите са посочените в приложение II и се отнасят за:
 а)
 идентификатора на променливата;
 б)
 наименованието на променливата;
 в)
 означението и кода на модалността;
 г)
 статистическата единица;
 д)
 начина на събиране;
 е)
 референтния период.
 3. Променливите, за които не се допускат липсващи стойности и за които се импутират данни, са посочените в приложение II.
 4. Всички данни за домакинството и за физическите лица могат да се свързват за цялото времетраене на панела както за моментната информация, така и за информацията от лонгитудинални изследвания.
 Член 4
 Характеристики на статистическите съвкупности и единиците на наблюдение и правила относно респондентите
 1. Целевата съвкупност в област „Доходи и условия на живот“ са частни домакинства и всички лица, които ги съставляват, на територията на държавата членка.
 2. Информация на равнище домакинство и отделно лице се събира или съставя за всички членове на домакинството, включително всички извадкови лица и съжители, както е определено в приложение II. При модела на избран респондент данните се събират чрез индивидуално интервю само от избрани респонденти на възраст 16 или повече години. За извадково лице, което започва от втората вълна, се получава информация дали е останало на същия адрес, или през следващата година се е преместило на друг адрес, както и — в случай на промяна — новата информация за контакт.
 3. Събира се информация за членове на домакинството от предходната вълна, които вече не са негови членове, за да се установи дали тези лица са починали, дали са се преместили в чужбина или в институция, или на друг адрес в рамките на националната територия.
 4. Домакинство участва в събирането или съставянето на подробна информация, ако включва поне едно извадково лице.
 5. Както за първоначалното домакинство, така и за разделеното домакинство се събира или съставя пълната информация, изискваща се за настоящите членове на домакинството, и пълната информация на равнище домакинство.
 6. Преди да се приеме, че дадено домакинство или лице не желаят да отговарят, се правят поне три опита за контакт с тях, освен ако има обективни причини това да не може да се направи (като например категоричен отказ за сътрудничество или обстоятелства, застрашаващи безопасността на интервюиращия).
 7. Когато се допуска интервю с упълномощено лице, степента на неговото участие е възможно най-ограничена по отношение на:
 а)
 персоналните променливи на дохода;
 б)
 променливите, които се изискват поне за един член на домакинството на възраст 16 или повече години.
 При провеждането на интервю с упълномощено лице се записват идентификационните данни на предоставилото информацията лице.
 8. Подробните